Հավելված

Հաստատված է ներքին գործերի նախարարի

202-----թ. ------------ N ------ հրամանով

**ՓՐԿԱՐԱՐ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՓՐԿԱՐԱՐ ԾԱՌԱՅՈՒԹՅԱՆ**

**ԱՐԱՐԱՏԻ ՄԱՐԶԱՅԻՆ ՓՐԿԱՐԱՐԱԿԱՆ ՎԱՐՉՈՒԹՅԱՆ**

**ԲՆԱԿՉՈՒԹՅԱՆ ՊԱՇՏՊԱՆՈՒԹՅԱՆ ԲԱԺՆԻ ԱՎԱԳ ՀՐԱՀԱՆԳԻՉ**

**1. Ընդհանուր դրույթներ**

* 1. **Պաշտոնի անվանումը, ծածկագիրը**

Փրկարար ծառայության Արարատի մարզային փրկարարական վարչության (այսուհետ՝ Վարչություն)բնակչության պաշտպանությանբաժնի (այսուհետ՝ Բաժին) ավագ հրահանգիչ (ծածկագիր 27-2ՓԾ-25.11-Ա-8).

* 1. **Ենթակա և հաշվետու է**

Բաժնի ավագ հրահանգիչն անմիջականորեն ենթակա և հաշվետու է Բաժնի պետին:

* 1. **Ենթակա և հաշվետու պաշտոնները**

Ավագ հրահագիչը անմիջականորեն ենթակա ծառայողներ չունի:

* 1. **Փոխարինող պաշտոնի կամ պաշտոնների անվանումները**

Ավագ հրահանգչի բացակայության դեպքում նրան փոխարինում է Բաժնի մյուս ավագ հրահանգիչը ․

* 1. **Աշխատավայրը՝**

Հայաստան, Արարատի մարզ, ք. Արտաշատ Օգոստոսի 23։

**2. Պաշտոնի բնութագիրը**

**2.1. Աշխատանքի բնույթը, իրավունքները, պարտականությունները**

**Գործառույթները՝**

1. Ավագ հրահանգիչն կրում է անձնական պատասխանատվություն իրեն վերապահված լիազորությունները չկատարելու կամ ոչ պատշաճ կա­­­տարելու, կամ գե­րա­զանցելու, ինչպես նաև բաժնի առջև դրված խնդիր­­ները և տրված հանձ­նարարականները չկա­տա­րե­լու կամ ոչ պատշաճ կատարելու համար:
2. Ծառայության ներսում կառուցվածքային, տարածքային և այլ ստորաբաժանումների ծառայողների հետ շփվում ու հանդես է գալիս որպես ներկայացուցիչ` իր լիա­զո­րու­­թյունների շրջանակներում.
3. Բաժնի պետի հանձնարարությամբ Ծառայության ներսում և Ծառայությունից դուրս մասնակցում է պետական և այլ մար­մին­ների նիստերին (խորհրդակցություններին).
4. Բաժնի պետի հանձնարարությամբ Ծառայությունից դուրս շփվում­ և հանդես է գալիս որպես ներ­կա­յա­ցու­ցիչ, մասնակցում է Հայաստանի Հանրապետության ու օտար­երկրյա պետությունների, միջազգային և այլ կազմակերպությունների իրավասու մար­մին­ների ներկայացուցիչների հետ հանդիպումներին, խորհրդակցություններին, գիտաժողովներին, սեմինարներին, ինչ­պես նաև հանդես է գալիս առաջարկություններով, զեկույցներով, հաշվետվություններով և այլն:
5. Բաժնի պետի հանձնարարությամբ մասնակցում է Վարչության ռազ­­­մավարական ու կազ­մա­կերպչական նշանակության խնդիր­նե­րի բացահայտմանը, վերլուծ­մա­նը և գնահատմանը, ինչ­պես նաև դրանց ստեղ­ծա­գործական ու այլընտ­րան­­քա­յին լուծումներ տա­լու աշխատանքներին.
6. բացահայտում, վերլուծում, գնա­հատում է բաժնի և իր առջև դրված գործա­ռույթ­նե­րից բխող մաս­նա­­­գի­տա­կան նշանակության խնդիր­նե­ր, ինչպես նաև դրանց տալիս է ստեղ­­ծա­գոր­­ծական և այլընտ­րան­­քա­յին լուծումներ կամ ապահովում այդ աշխատանքների կատարումը:

**Իրավունքները՝**

* զբաղեցրած պաշտոնում իր լիազորությունները սահմանող իրավական ակտերին ծանոթանալը.
* իր անձնական գործի նյութերին, իր գործունեության գնահատականներին և ծառայողական գործունեության վերաբերյալ այլ փաստաթղթերին ծանոթանալը և բացատրություններ տալը.
* ծառայողական պարտականությունների կատարման համար սահմանված կարգով անհրաժեշտ տեղեկություններ և նյութեր ստանալը.
* մասնագիտական գիտելիքների և կոմպետենցիաների բարելավման համար վերապատրաստումներին մասնակցելը.
* աշխատանքի համար համարժեք վարձատրություն ստանալը.
* իրավական պաշտպանությունը:
* առողջության պահպանումը.
* փրկարար ծառայության պաշտոնի և կոչումի՝ սահմանված կարգով բարձրացումը.
* նշանակման արդյունքները բողոքարկելը.
* արտակարգ իրավիճակի վայրում բնակելի և արտադրական տարածքներ ու կազմակերպություններ մուտք գործելը.
* մարդկանց փրկության և ծայրահեղ անհրաժեշտության դեպքերում կապի, տրանսպորտի և այլ նյութական միջոցներ օգտագործելը:

**Պարտականությունները՝**

* իր լիազորությունների շրջանակներում նախապատրաստել և Բաժնի պետին է ներկայացնել առաջարկություններ, տեղեկանքներ, միջնորդագրեր, զեկուցագրեր և այլ գրություններ.
* իր լիազորությունների շրջանակներում առաջարկություններ ներկայացնել Բաժնի պետին՝ քաղաքացիական պաշտպանության միջոցառումների կազմակերպման, արտակարգ իրավիճակների կանխարգելման, դրանց հնարավոր հետևանք­ների նվազեցման և վերացման ուղղությամբ.
* իր լիազորությունների շրջանակներում իրականացնել տարերային աղետների կանխատեսման և կանխարգելման միջոցառումներ.
* մարզի տարածքում հավանական տարերային աղետների գնահատման, դրանց վտանգի նվազեցման կամ վերացման, հնարավոր հետևանքների մեղմացման նպատակով հանձնախմբերի ստեղծման ուղղությամբ ներկայացնել առաջարկություններ և մասնակցում դրանց աշխատանքներին.
* մասնակցել բնակչության ուսուցման կազմակերպմանը՝ քաղաքացիական պաշտպանության և արտակարգ իրավիճակներին առնչվող հիմնահարցերով.
* իր լիազորությունների շրջանակներում Վարչության ստորաբաժանումներից, մարզի տարածքում գործող հիմնարկ-ձեռնարկություններից ստանալ անհրաժեշտ տեղեկատվություն.
* իրականացնել բնակչության պաշտպանության բաժնի ամսական պլանների և հաշվետվությունների մշակումը.
* ստորագրման ներկայացնել բնակչության պաշտպանության բաժնի անունից պատրաստվող փաստաթղթերը.
* Բաժնի պետին առաջարկություններ ներկայացնել բնակչության պաշտպանության բաժնի անձնակազմի խրախուսման և կարգապահական տույժեր տալու վերաբերյալ.
* իր լիազորությունների շրջանակներում մասնակցել խորհրդակցությունների, դասընթացների, սեմինարների, հանդես է գալիս զեկույցներով.
* մասնակցել փրկարարական ծառայողների ծառայողական պատրաստության պարապմունքներին, ինչպես նաև տարաբնույթ վարժանքներին.
* Բաժնի պետի հանձնարարությամբ իրականացնել օրենքով, այլ իրավական ակտերով և սույն կանոնադրությամբ նախատեսված այլ գործառույթներ:
* կատարել Սահմանադրության, օրենքների և այլ իրավական ակտերի պահանջները.
* ծանոթանալ զբաղեցրած պաշտոնում իր լիազորությունները սահմանող իրավական ակտերին.
* հետևել հանրային ծառայողի վարքագծի սկզբունքներին և դրանից բխող վարքագծի կանոններին, անհամատեղելիության պահանջներին, այլ սահմանափակումներին և շահերի բախմանն առնչվող կարգավորումներին.
* ճշգրիտ ու ժամանակին կատարել օրենսդրությամբ իրեն վերապահված պարտականությունները և հաշվետվությունները, իսկ օրենքով նախատեսված դեպքերում` ներկայացնելը հայտարարագիր.
* կատարել վերադաս մարմինների և պաշտոնատար անձանց՝ սահմանված կարգով տված հանձնարարականները և ընդունած որոշումները.
* պահպանել օրենսդրությամբ սահմանված աշխատանքային կարգապահական ներքին կանոններըը.
* մասնակցել մասնագիտական գիտելիքների և կոմպետենցիաների բարելավման համար վերապատրաստումներին:
* ապահովել մասնագիտական և ծառայողական պարտականությունների կատարման համար այլ անհրաժեշտ գիտելիքներ.
* սահմանված կարգով և ժամկետներում քննության առնել առաջարկություններ, դիմումներ ու բողոքներ և դրանց ընթացք տալ.
* աշխատել պետական, ծառայողական կամ օրենքով պահպանվող այլ գաղտնիք պարունակող փաստաթղթերի հետ, պահպանել Հայաստանի Հանրապետության օրենսդրությամբ սահմանված պահանջները, այդ թվում` ծառայությունը դադարեցնելուց հետո.
* իրենց պարտականությունների կատարման համար ստանալ անհրաժեշտ լրիվ և հավաստի տեղեկատվություն.
* պահանջել պահպանել անվտանգության կանոնները արտակարգ իրավիճակի վայրում գտնվող բոլոր անձանցից.
* արտակարգ իրավիճակների բնագավառը կարգավորող իրավական ակտերով և Ծառայության կանոնադրությամբ սահմանված խնդիրների ու գործառույթների ապահովման նպատակով իրականացնել այլ աշխատանքներ:

1. **Պաշտոնին ներկայացվող պահանջները**
   1. **Կրթություն, որակավորման աստիճանը**

Բարձրագույն կրթություն

* 1. **Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ․

* 1. **Աշխատանքային ստաժ, աշխատանքային բնագավառում փորձը**

Փրկարար ծառայության ավագ և միջին խմբերի պաշտոններում ծառայողների առաջխաղացումը կատարվում է տվյալ պաշտոնում առնվազն մեկ տարի ծառայելուց հետո.

* 1. **Անհրաժեշտ Կոմպետենցիաներ**

**Ընդհանրական կոմպետենցիաներ՝**

1. Ծրագրերի մշակում
2. Խնդրի լուծում
3. Հաշվետվությունների մշակում
4. Տեղեկատվության հավաքագրում, վերլուծություն
5. Բարեվարքություն

**Ընտրանքային կոմպետենցիաներ՝**

1. Բանակցությունների վարում
2. Փոփոխությունների կառավարում
3. Ժամանակի կառավարում
4. Փաստաթղթերի նախապատրաստում

**4. Կազմակերպական շրջանակը**

* 1. **Աշխատանքի կազմակերպման և ղեկավարման պատասխանատվությունը**

Պատասխանատու է կառուցվածքային ստորաբաժանման աշխատանքների բնույթով պայմանավորված մասնագիտական գործունեության անմիջական արդյունքի համար։

* 1. **Որոշումներ կայացնելու լիազորությունները**

Կայացնում է որոշումներ աշխատանքների իրականացման բնույթով պայմանավորված՝ մասնագիտական եզրակացությունների տրամադրման և ՀՀ օրենսդրությամբ նախատեսված դեպքերում իրավունքների տրամադրման և դիմումների քննարկման շրջանակներում

**4.3. Գործունեության ազդեցությունը**

Ունի տվյալ մարմնի նպատակների և խնդիրների իրականացման համար մասնագիտական գործունեության գերատեսչական ազդեցություն:

* 1. **Շփումները և ներկայացուցչությունը**

Իր իրավասությունների շրջանակներում շփվում և որպես ներկայացուցիչ հանդես է գալիս տվյալ մարմնի ներսում այլ կառուցվածքային ստորաբաժանումների, այլ մարմինների ներկայացուցիչների հետ, հանդես է գալիս պետական մարմինների և միջազգային կազմակերպությունների ներկայացուցիչների մասնակցությամբ ձևավորված աշխատանքային խմբերում:

**4.5. Խնդիրների բարդությունը և դրանց լուծումը**

Իր լիազորությունների շրջանակներում բացահայտում է մասնագիտական խնդիրներ և այդ խնդիրներին տալիս է մասնագիտական լուծումներ և մասնակցում է կառուցվածքային ստորաբաժանման առջև դրված խնդիրների լուծմանը:

1. **Փրկարար ծառայության կոչումները.**

Փրկարար ծառայողին օրենքով սահմանված կարգով շնորհվում է փրկարարական ծառայության մայորի կոչում: